41b8ffea2dde217eed2b6439cdda22f2
Αλλαγή Κουφωμάτων - Κόστος: Σε τι τιμές θα βρεις τα κουφώματα και πόσο θα κοστίσει η εργασία;
---------------------------------------------------------------------------------------------


douleutaras.gr
2019.47
Το κόστος κάθε κουφώματος εξαρτάται από τα βασικά υλικά και από τις διαστάσεις. Ενδεικτικά:


#### **1. Αντικατάσταση ξύλινων κουφωμάτων με αλουμινίου**


#### Για αντικατάσταση ξύλινων κουφωμάτων με αλουμινίου οι τιμές (χωρίς ΦΠΑ) είναι:


**- Ψυχρά συστήματα αλουμινίου**


Ενδεικτική τιμή για δίφυλλη ανοιγόμενη μπαλκονόπορτα με ρολό 1.40 Χ 2.20, υπολογίζεται περίπου στα 600€ - 800€. Το κόστος του ρολού θα είναι μεταξύ 170€ - 300€, προσθετικά στην τιμή της μπαλκονόπορτας.


**- Σύστημα αλουμινίου με θερμοδιακοπή**


Ενδεικτική τιμή συν 15-20% στην τιμή των ψυχρών κουφωμάτων, από τα ψυχρά συστήματα αλουμινίου για το τζαμιλίκι. Στα συστήματα με θερμοδιακοπή δεν επηρεάζεται η τιμή του ρολού ή του παντζουριού.


#### **2. Αντικατάσταση κουφωμάτων με κουφώματα PVC**


Αν αναζητάς μία πιο οικονομική τιμή, τα κουφώματα pvc μπορούν να σου προσφέρουν τη θερμοδιακοπή που αναζητάς με λιγότερα χρήματα. Ενδεικτικά, οι τιμές καθορίζονται ως εξής:


**- Συρόμενα επάλληλα κουφώματα PVC**


Ενδεικτική τιμή για δίφυλλη μπαλκονόπορτα με ρολό 1.80 Χ 2.20: 700€ -1000€, στα οποία περίπου 500€ αναμένεται να κοστίσει το κούφωμα και το ρολό θα στοιχίσει περίπου 150€ - 250€. Φυσικά, για παράθυρα οι τιμές είναι πιο χαμηλές, αφού ξεκινούν περίπου στα 200€.


**- Συρόμενα χωνευτά κουφώματα PVC**


Ενδεικτική τιμή για δίφυλλη μπαλκονόπορτα με ρολό 1.80 Χ 2.20, υπολογίζεται περίπου στα 700€-1000€, όπου από τα 500€ ξεκινάει το κόστος του κουφώματας, συν 150€ - 250€  για το ρολό.


Οι περισσότεροι επαγγελματίες μας προσφέρουν στις τιμές αυτές και την αποξήλωση των παλαιών κουφωμάτων πριν την τοποθέτηση. Ωστόσο, αν έχεις ήδη αγοράσει τα κουφώματα και χρειάζεσαι έναν έμπειρο επαγγελματία που θα αναλάβει την τοποθέτηση και την αποξήλωση των κουφωμάτων, μπορούμε να πούμε ενδεικτικά πώς η εργασία αυτή θα ξεκινήσει από τα 40€ (+ΦΠΑ).


a4f79729f70c0bdbe209bc65d61361d8
Τι θα κερδίσεις από την αντικατάσταση κουφωμάτων;
-------------------------------------------------


douleutaras.gr
2019.47
Οι επαγγελματίες μας, έχοντας αναλάβει εκατοντάδες εργασίες αντικατάστασης κουφωμάτων, μάς έδωσαν μία λίστα με τα οφέλη που θα έχεις, αν αλλάξεις τα παλιά σου κουφώματα. Ποια είναι αυτά;


**1. Εξοικονόμηση ενέργειας**: Τα νέα μοντέλα κουφωμάτων συμβάλλουν ριζικά στη θερμομόνωση του χώρου. Αυτό, πρακτικά, σημαίνει εξοικονόμηση ενέργειας και χρημάτων. Εμποδίζουν τη μεταφορά θερμότητας και προς τα μέσα αλλά και προς τα έξω, οδηγώντας στη μείωση του κόστους θέρμανσης το χειμώνα και το κόστους ψύξης το καλοκαίρι.


**2. Ηχομονωτικές ιδιότητες**: Με την κατάλληλη επιλογή κουφωμάτων, οι ενοχλητικοί θόρυβοι μπορούν να αποτελέσουν παρελθόν και ο προσωπικός σου χώρος να μένει απόρθητος στη φασαρία από οποιαδήποτε πηγή. Η αλλαγή κουφωμάτων με κουφώματα νέας τεχνολογίας, θα εξασφαλίσει την ησυχία που χρειάζεσαι.


**3. Αντιδιαρρηκτική προστασία**: Επιλέγοντας σύγχρονα κουφώματα αλουμινίου, pvc ή ξύλινα, η ασφάλεια του χώρου θα βρίσκεται στο ψηλότερο επίπεδο. Ειδικότερα, τα κουφώματα αλουμινίου και τα ξύλινα κουφώματα, ξεχωρίζουν για τη στιβαρότητά τους και κάνουν απροσπέλαστη την είσοδο στους ανεπιθύμητους επισκέπτες.


**4. Υψηλή αισθητική**: Η αντικατάσταση παλαιών κουφωμάτων αποτελεί μία πολύ καλή επιλογή για να αναβαθμίσεις την αισθητική του χώρου. Τα σύγχρονα κουφώματα, διατίθενται σε πολλά σχέδια και χρωματικές αποχρώσεις και μπορείς να επιλέξεις εκείνο που ταιριάζει με το στυλ και το προσωπικό σου γούστο.


2645bde210a15affa43d6ac2bf918f88
Με ποιους τρόπους γίνεται η αντικατάσταση κουφωμάτων;
-----------------------------------------------------


douleutaras.gr
2019.47
Η αντικατάσταση παλαιών κουφωμάτων, ανάλογα και με την κατάσταση την οποία βρίσκονται, μπορεί να γίνει με δύο τρόπους:


**- Με μερική αντικατάσταση κουφωμάτων:** Σε αυτή την περίπτωση, τα καινούργια κουφώματα τοποθετούνται πάνω στις ήδη υπάρχουσες κάσες και έτσι απαιτείται πολύ μικρότερο χρονικό διάστημα, αλλά και λιγότερες τεχνικές εργασίες.


**- Με ολική αντικατάσταση κουφωμάτων:** Στην ολική αντικατάσταση υπάρχει πλήρης αποξήλωση των παλαιών κουφωμάτων και ακολουθεί η εκ νέου τοποθέτηση των καινούργιων. Αν και απαιτεί αρκετά μερεμέτια και είναι πιο χρονοβόρα διαδικασία, μερικές φορές είναι απαραίτητη, καθώς οι παλιές κάσες δεν μπορούν να στηρίξουν αποτελεσματικά τα καινούργια κουφώματα.


223e0b436f8a6a441227d72db90179b1
Γιατί να επιλέξεις τους επαγγελματίες τους Douleutaras.gr για αντικατάσταση κουφωμάτων;
---------------------------------------------------------------------------------------


douleutaras.gr
2019.47
Στην πλατφόρμα μας θα βρεις αξιολογημένους επαγγελματίες κουφωμάτων, με μεγάλη εμπειρία και τεχνογνωσία στο σχετικό χώρο. Οι επαγγελματίες μας είναι διαθέσιμοι καθημερινά, για να μελετήσουν τις ανάγκες του χώρου σου, να σε προμηθεύσουν με τα κατάλληλα κουφώματα υψηλής ποιότητας και να αναλάβουν την αλλαγή κουφωμάτων, στις καλύτερες τιμές.


Αν σκέφτεσαι να προχωρήσεις σε **αντικατάσταση κουφωμάτων**, μην ψάχνεις αλλού. Καταχώρησε την εργασία σου στην πλατφόρμα μας εντελώς δωρεάν και θα πάρεις άμεσα τις καλύτερες προσφορές για **αλλαγή κουφωμάτων**, από αξιόπιστους επαγγελματίες στην περιοχή σου!

